To **ClinicalTrials.gov** είναι μία βάση δεδομένων κλινικών μελετών. Η ιστοσελίδα διατηρείται από την Εθνική Ιατρική Βιβλιοθήκη (National Library of Medicine, NLM) στο Εθνικό Ινστιτούτο Υγείας (National Institutes of Health, NIH).

Γενικά
------

Το ClinicalTrials.gov παρέχει εύκολη πρόσβαση σε πληροφορίες και αποτελέσματα κλινικών μελετών σχετικά με ένα ευρύ φάσμα νόσων και καταστάσεων. Οι μελέτες υποστηρίζονται από ιδιωτικούς ή δημόσιους πόρους. Οι πληροφορίες παρέχονται και ανανεώνονται από τον χρηματοδότη ή τον κύριο ερευνητή. Οι μελέτες συνήθως υποβάλλονται στην ιστοσελίδα κατά την έναρξή τους, ενώ κατά τη διάρκειά τους προστίθενται νέα δεδομένα. Σε ορισμένες περιπτώσεις, τα αποτελέσματα καταχωρούνται συγκεντρωτικά μετά το τέλος της μελέτης.

Το ClinicalTrials.gov περιλαμβάνει πληροφορίες για κλινικές μελέτες σε εθελοντές ανθρώπους που υφίστανται παρεμβάσεις (όπως χορήγηση φαρμάκου ή υποβολή σε διαδικασία) σύμφωνα με προκαθορισμένο πρωτόκολλο. Οι επιδράσεις των παρεμβάσεων στην υγεία αξιολογούνται και καταγράφονται. Στο ClinicalTrials.gov καταχωρούνται επίσης μελέτες παρατήρησης και προγράμματα που παρέχουν πρόσβαση σε ερευνητικά φάρμακα εκτός κλινικών δοκιμών. Οι μελέτες που περιλαμβάνονται στη βάση δεδομένων διεξάγονται σε 50 πολιτείες, σε 220 χώρες. 

Το ClinicalTrials.gov δεν περιλαμβάνει πληροφορίες για όλες τις κλινικές μελέτες που γίνονται στις Ηνωμένες Πολιτείες Αμερικής, επειδή δεν απαιτείται απ' τον νόμο η καταχώρηση ορισμένων εξ αυτών (όπως μελέτες παρατήρησης και μελέτες που δεν έχουν ως αντικείμενο φάρμακα, βιολογικά ή διαδικασία). Ο αριθμός των μελετών αυξάνεται με την πάροδο του χρόνου, καθώς όλο και περισσότερες νομοθεσίες απαιτούν την καταγραφή του ερευνητικού πρωτοκόλλου και όλο και περισσότεροι χορηγοί κι ερευνητές καταχωρούν εθελοντικά τις μελέτες τους.

Ιστορία
-------

Το ClinicalTrials.gov δημιουργήθηκε σαν αποτέλεσμα της επικαιροποιημένης δράσης του Οργανισμού Τροφίμων και Φαρμάκων (Food and Drug Administration Modernization Act, FDAMA) το 1997. Ο FDAMA ζήτησε από το Υπουργείο Υγείας και Ανθρωπίνων Δικαιωμάτων, μέσω του NIH, να δημιουργήσει ένα αρχείο για πληροφορίες κλινικών μελετών που διεξάγονται στα πλαίσια έρευνας για νέα φάρμακα για να εξετάσει την αποτελεσματικότητα των πειραματικών φαρμάκων για σοβαρές ή απειλητικές για τη ζωή καταστάσεις. Τo NIH και ο Οργανισμός Τροφίμων και Φαρμάκων (Food and Drug Administration, FDA) συνεργάστηκαν για να δημιουργήσουν τη συγκεκριμένη ιστοσελίδα που έγινε διαθέσιμη στο ευρύ κοινό τον Φεβρουάριο του 2000. 

**Χρονοδιάγραμμα**

21/11/1997: ο FDA ζητά τη δημιουργία αρχείου κλινικών δοκιμών

29/02/2000: το ClinicalTrials.gov γίνεται διαθέσιμη ιστοσελίδα 

27/09/2007: ο FDA, με το άρθρο 801, επιβάλει κυρώσεις σε περιπτώσεις μη συμμόρφωσης 

27/09/2008: η καταχώρηση των αποτελεσμάτων της μελέτης γίνεται υποχρεωτική 

27/09/2009: η αναφορά ανεπιθύμητων ενεργειών γίνεται υποχρεωτική

Καταχώρηση μελέτης
------------------

Στο πρωτόκολλο κάθε μελέτης που καταχωρείται στο ClinicalTrials.gov πρέπει να περιλαμβάνονται τα ακόλουθα:

* Αναφορά σε νόσο/κατάσταση
* Παρέμβαση (σκεύασμα/φάρμακο ή διαδικασία)
* Τίτλος, περιγραφή και σχεδιασμός μελέτης
* Κριτήρια ένταξης στη μελέτη
* Τοποθεσία διεξαγωγής της μελέτης
* Πληροφορίες επικοινωνίας σχετικά με την τοποθεσία διεξαγωγής της μελέτης
* Παραπομπές σε άλλες ιατρικές ιστοσελίδες για περαιτέρω σχετικές πληροφορίες, όπως στο MedlinePlus για πληροφορίες σχετικά με το ιστορικό του ασθενούς και στο Pubmed για πληροφορίες σχετικών δημοσιευμένων άρθρων

* Περιγραφή των συμμετεχόντων στη μελέτη (αριθμός αρχικών και τελικών συμμετεχόντων, δημογραφικά δεδομένα)
* Αποτελέσματα μελέτης
* Σύνοψη των ανεπιθύμητων ενεργειών που αναφέρθηκαν από τους συμμετέχοντες

Από τη στιγμή που μία μελέτη καταχωρείται στην ιστοσελίδα, δεν αφαιρείται. Το πλήρες ιστορικό αλλαγών παραμένει διαθέσιμο.

Κόστος συμμετοχής
-----------------

Δεν υπάρχει κόστος για να συμπεριληφθούν οι μελέτες στο ClinicalTrials.gov. Αποτελεί δωρεάν υπηρεσία του Εθνικού Ινστιτούτου Υγείας. Η αναζήτηση δεν απαιτεί εγγραφή ή ταυτοποίηση. Το ClinicalTrials.gov αποτελεί κυβερνητική ιστοσελίδα γι' αυτό δε δίνει και δε λαμβάνει χρηματοδότηση ή διαφήμιση για εμπορικούς σκοπούς.

Συσχέτιση με PubMed
-------------------

Το Pubmed είναι μια άλλη πηγή που διαχειρίζεται η Εθνική Ιατρική Βιβλιοθήκη (NLM). Μια μελέτη που καταχωρείται στο ClinicalTrials.gov με αριθμό ταυτοποίησης NCT μπορεί να συνδεθεί με ένα άρθρο με αριθμό ταυτοποίησης PMID στο PubMed.  Αυτή η σύνδεση δημιουργείται είτε από τον συγγραφέα του δημοσιευμένου άρθρου αναφέροντας τον αριθμό ταυτοποίησης (ID) της μελέτης στην περίληψη (abstract) ή από το πρόσωπο που ανανεώνει το αρχείο της μελέτης με το PMID ενός δημοσιευμένου άρθρου αναφέροντας τα αποτελέσματά της.

Παραπομπές
----------

1. ↑  «ClinicalTrials.gov Background - ClinicalTrials.gov». *clinicaltrials.gov* (στα Αγγλικά). Ανακτήθηκε στις 13 Ιανουαρίου 2022.
2. ↑  Tse, Tony; Williams, Rebecca J.; Zarin, Deborah A. (2009-07). «Reporting "Basic Results" in ClinicalTrials.gov» (στα αγγλικά). *Chest* **136** (1): 295–303. doi:10.1378/chest.08-3022. PMID 19584212. PMC PMC2821287. .
3. ↑  Zarin, Deborah A.; Tse, Tony; Williams, Rebecca J.; Califf, Robert M.; Ide, Nicholas C. (2011-03-03). «The ClinicalTrials.gov results database--update and key issues». *The New England Journal of Medicine* **364** (9): 852–860. doi:10.1056/NEJMsa1012065. ISSN 1533-4406. PMID 21366476. PMC 3066456. .
4. ↑  Bothwell, Laura E; Avorn, Jerry; Khan, Nazleen F; Kesselheim, Aaron S (2018-02). «Adaptive design clinical trials: a review of the literature and ClinicalTrials.gov» (στα αγγλικά). *BMJ Open* **8** (2): e018320. doi:10.1136/bmjopen-2017-018320. ISSN 2044-6055. PMID 29440155. PMC PMC5829673. .
5. ↑  Tse, Tony; Williams, Rebecca J.; Zarin, Deborah A. (2009-07). «Update on Registration of Clinical Trials in ClinicalTrials.gov» (στα αγγλικά). *Chest* **136** (1): 304–305. doi:10.1378/chest.09-1219. PMID 19584213. PMC PMC2821288. .
6. ↑  Todd, Jamie L.; White, Kyle R.; Chiswell, Karen; Tasneem, Asba; Palmer, Scott M. (2013-10). «Using ClinicalTrials.gov to Understand the State of Clinical Research in Pulmonary, Critical Care, and Sleep Medicine» (στα αγγλικά). *Annals of the American Thoracic Society* **10** (5): 411–417. doi:10.1513/AnnalsATS.201305-111OC. ISSN 2325-6621. PMID 23987571. PMC PMC3882749. .
7. ↑  Chen, Junchao; Huang, Jihan; Li, Jordan V.; Lv, Yinghua; He, Yingchun; Zheng, Qingshan (2017). «The Characteristics of TCM Clinical Trials: A Systematic Review of ClinicalTrials.gov» (στα αγγλικά). *Evidence-Based Complementary and Alternative Medicine* **2017**: 1–9. doi:10.1155/2017/9461415. ISSN 1741-427X. PMID 29138646. PMC PMC5613643. .
8. ↑  Huser, Vojtech; Cimino, James J. (2013-07-09). Sampson, Margaret, επιμ. «Linking ClinicalTrials.gov and PubMed to Track Results of Interventional Human Clinical Trials» (στα αγγλικά). *PLoS ONE* **8** (7): e68409. doi:10.1371/journal.pone.0068409. ISSN 1932-6203. PMID 23874614. PMC PMC3706420. .
9. ↑  Huser, Vojtech; Cimino, James J. (2012). «Precision and negative predictive value of links between ClinicalTrials.gov and PubMed». *AMIA ... Annual Symposium proceedings. AMIA Symposium* **2012**: 400–408. ISSN 1942-597X. PMID 23304310. PMC 3540528. .

Εξωτερικοί σύνδεσμοι
--------------------

* ClinicalTrials.gov
* ClinicalTrials.gov Beta
* National Resource for Information on Clinical Trials
* Clinical Trials Search Engine Αρχειοθετήθηκε 2022-01-11 στο Wayback Machine.
* Aggregate Analysis of ClinicalTrials.gov (AACT)